URGENTE. NOTIFICACIONES QUE COMIENZAN POR MARIA DEL CARMEN PEREZ SOTELO, DE CANCELACION DE LA INSCRIPCION DEL PROYECTO DE REPARCELACION DEL POLIGONO 11 PERI IV-04 CALVARIO. EXPEDIENTE 4624/401
ADMINISTRACIÓN LOCAL — Municipal — Vigo (Outros documentos, notificacións e informacións públicas, 10/12/2014)

Por non resultar posible a notificación persoal aos interesados que de seguido se relacionan por ignorar o lugar donde se puidese practicar ou por intento no derradeiro enderezo coñecido, por medio do presente anuncio e conforme ó disposto no artigo 59.5 da Lei 30/92 de 26 de novembro de Réxime Xurídico das Administracións públicas e do Procedemento Administrativo Común, notifícaselles que con data 15.10.2014, a Vicepresidenta da XMU (P. D. Resolución do Alcalde-Presidente do día 08.02.2013) dictou a seguinte RESOLUCIÓN: PRIMEIRO: Instar do Rexistro da Propiedade nº. 2 de Vigo a cancelación da inscrición do proxecto de reparcelación do Polígono 11 do PERI IV-04 Calvario (APR A-4-09) aprobado definitivamente pola Xunta de Goberno Local o día 07.10.2008, modificado pola operación xurídica complementaria e a súa rectificación, definitiva e respectivamente aprobadas, pola Xunta de Goberno Local os días 12.04.2010 e 19.07.2010, así como a práctica dos asentos rexistrais que procedan para dar publicidade rexistral á sentenza do 31.07.2012 do XCA nº. 2 de Vigo que anulou os ditos instrumentos. SEGUNDO: Notificar á presente Resolución ao Rexistro da Propiedade nº. 2 de Vigo e remitir, xunto co certificado da súa firmeza, copia compulsada de todas as comparecencias persoais obrantes no expediente administrativo e demais documentación achegada con tal motivo polos interesados acreditativa das incidencias producidas, a fin de que practique os asentos que procedan para o cumprimento do apartado dispostivo primeiro desta Resolución. Comunicar ao Rexistro da Propiedade nº. 2 de Vigo a colaboración da Administración pública para recabar dos interesados, con fundamento na lexislación vixente, outra documentación que considere necesaria a tales efectos, en garantía de todos os titulares de bens e dereitos. TERCEIRO: Notificar á presente Resolución a todos os titulares de bens e dereitos inscritos no Rexistro da Propiedade nº. 2 de Vigo no ámbito do Polígono 11 do PERI IV-04 Calvario (APR A-4-09) e demais interesados que se teñan personado no procedemento, significándolles que pon fin á vía administrativa e contra a mesma poderán interpoñer alternativamente recurso de reposición perante o mesmo órgano que a dictou, no prazo dun mes, ou recurso contencioso-administrativo perante os XCA de Vigo no prazo de dous meses, contado nos dous casos dende o seguinte a súa notificación, sen prexuízo do exercicio das accións legais que estimen pertinentes e da procedencia, de ser o caso, do recurso extraordinario de revisión. CUARTO: Dar traslado desta Resolución á Asesoría Xurídica do Concello de Vigo para a súa remisión ao órgano xudicial competente en materia executoria. Dar conta, así mesmo, ao Consello da XMU na seguinte sesión que celebre para o exercicio das funcións de control que ten estatutariamente atribuídas. Vigo, a 17 de novembro de 2014.—A VICEPRESIDENTA DA XERENCIA MUNICIPAL DE URBANISMO (Resolución 08.02.2013), Maria del Carmen Silva Rego.